**projektas**

**reg. Nr. T-263**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

 **Dėl Pasvalio rajono savivaldybės tarybos 2020 m. vasario 26 d. sprendimo Nr. T1-28 „Dėl pasvalio rajono savivaldybės 2020 metų biudžeto patvirtinimo“ pakeitimo**

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2020 m. gruodžio 9 d. nutarimu Nr. 1373 „ Dėl lėšų skyrimo“, Lietuvos Respublikos susisiekimo ministro 2020 m. gegužės 25 d. įsakymu Nr. 3-347 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“ (Lietuvos Respublikos susisiekimo ministro 2020 m. gruodžio 1 d. įsakymo Nr. 3-728 redakcija), Lietuvos Respublikos susisiekimo ministro 2020 m. gegužės 19 d. įsakymu Nr. 3-333 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams, jungiantiems lankytinas ir rekreacines vietoves bei kurortines teritorijas“ (Lietuvos Respublikos susisiekimo ministro 2020 m. gruodžio 2 d. įsakymo Nr. 3-734 redakcija), Lietuvos Respublikos susisiekimo ministro 2020 m. gegužės 22 d. įsakymu Nr. 3-345 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo pėsčiųjų ir dviračių takams bei kitoms kelių saugumo priemonėms įrengti“ (Lietuvos Respublikos susisiekimo ministro 2020 m. gruodžio 2 d. įsakymo Nr. 3-729 redakcija), atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2020 m. vasario 26 d. sprendimą Nr. T1-28 „Dėl Pasvalio rajono savivaldybės 2020 metų biudžeto patvirtinimo“ (su visais aktualiais pakeitimais):

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 35923,9 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 36570,0 tūkst. Eur, iš jų:“

„1.2.1. 18624,7 tūkst. Eur darbo užmokesčiui“

„1.2.2. 7508,1 tūkst. Eur turtui įsigyti“

„1.2.3. 733,0 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė, tel. Nr. 8 686 17726

2020-12-09

Savivaldybės tarybai

**AIŠKINAMASIS RAŠTAS**

 **Dėl Pasvalio rajono savivaldybės tarybos 2020 m. vasario 26 d. sprendimo Nr. T1-28 „Dėl pasvalio rajono savivaldybės 2020 metų biudžeto patvirtinimo“ pakeitimo**

**2020-12-09**

Pasvalys

 **1. Problemos esmė.** Lietuvos Respublikos vietos savivaldos įstatymo16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

Lietuvos Respublikos Vyriausybės 2020 m. gruodžio 9 d. nutarimu Nr. 1373 „ Dėl lėšų skyrimo“ Pasvalio rajono savivaldybei skirta **45,0 tūkst. Eur** patirtoms išlaidoms siekiant šalinti COVID-19 ligos padarinius ir valdyti jos plitimą, kompensuoti.Lietuvos Respublikos susisiekimo ministro 2020 m. gegužės 25 d. įsakymu Nr. 3-347 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“ (Lietuvos Respublikos susisiekimo ministro 2020 m. gruodžio 1 d. įsakymo Nr. 3-728 redakcija) Pasvalio rajono savivaldybei sumažintos lėšos Panevėžio gatvei remontuoti – **6,0 tūkst. Eur**, Lietuvos Respublikos susisiekimo ministro 2020 m. gegužės 19 d. įsakymu Nr. 3-333 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams, jungiantiems lankytinas ir rekreacines vietoves bei kurortines teritorijas“ (Lietuvos Respublikos susisiekimo ministro 2020 m. gruodžio 2 d. įsakymo Nr. 3-734 redakcija) sumažintos lėšos Nepriklausomybės gatvės remontui **6,6 tūkst. Eur**, Lietuvos Respublikos susisiekimo ministro 2020 m. gegužės 22 d. įsakymu Nr. 3-345 „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo pėsčiųjų ir dviračių takams bei kitoms kelių saugumo priemonėms įrengti“ (Lietuvos Respublikos susisiekimo ministro 2020 m. gruodžio 2 d. įsakymo Nr. 3-729 redakcija) sumažintos lėšos Petro Vileišio g. šaligatvių remontui **– 0,3 tūkst. Eur**.Vadovaujantis pasirašyta trišale sutartimi suVĮ Lietuvos automobilių kelių direkcija ir Biržų regioninio parko direkciją papildomai skirtos lėšos **14,8 tūkst. Eur** Ąžuolpamūšės piliakalnio privažiavimo keliuko paprastajam remontui. Mažinamos lėšos neformaliam vaikų švietimui 25,4 tūkst. Eur dėl karantino metu iš dalies nevykdomos veiklos.

 Mažinamas vietinių rinkliavų pajamų planas ir planuojamos išlaidos **80,0 tūkst. Eur**, nes iki gruodžio 31 d. planuotos pajamos nebus surinktos. Mažinamas pajamų, gautų už teikiamas paslaugas, planas ir atitinkamai asignavimai **285,8 tūkst. Eur**, nes karantino metu buvo apribota Savivaldybės įstaigų veikla (baseinas, darželiai ir kt.) (1 ir3 priedai prie paaiškinamojo rašto)

 **Iš Europos Sąjungos struktūrinių fondų ir valstybės biudžeto spalio – gruodžio mėn. planuojamų gauti lėšų planas – 542,1 tūkst. Eur didinamas šiems projektams:**

 Paslaugų ir asmenų aptarnavimo kokybės gerinimas Pasvalio rajone – 17,5 tūkst. Eur;

 Biržų, Kupiškio, Pasvalio ir Rokiškio rajonų savivaldybes  jungiančių turizmo trasų ir maršrutų informacinės struktūros plėtra – 48,0 tūkst. Eur;

 Kraštovaizdžio formavimas ir ekologinės būklės gerinimas Joniškėlio dvaro parke – 85,8 tūkst. Eur;

 Joniškėlio miesto viešosios infrastruktūros plėtra – 88,3 tūkst. Eur;

 Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone – 0,8 tūkst. Eur;

 Bendruomenių vaikų globos namų steigimas  ir vaikų dienos centrų tinklo plėtra Pasvalio rajono savivaldybėje – 60,0 tūkst. Eur;

 Socialinio būsto fondo plėtra – 23, 4 tūkst. Eur;

 Pasvalio rajono bendruomeniniai šeimos namai – 20,6 tūkst. Eur;

 Kokybės krepšelio diegimas Vaškų gimnazijoje – 19,6 tūkst. Eur;

 Pasvalio kultūros centro infrastruktūros modernizavimas – 160,0 tūkst. Eur.

 Joniškėlio miesto viešosios infrastruktūros plėtra – 14,1 tūkst. Eur;

 Pasvalio rajono Daujėnų miestelio viešosios infrastruktūros  atnaujinimas – 3,4 tūkst. Eur;

 Pasvalio lopšelio-darželio „Žilvitis“ modernizavimas – 0,6 tūkst. Eur.

 **Europos Sąjungos struktūrinių fondų planuojamų gauti lėšų 23,2 tūkst. Eur planas mažinamas šiems projektams:**

 Pasvalio rajono Saločių miestelio viešosios infrastruktūros  atnaujinimas – 9,7 tūkst. Eur;

 Pasvalio rajono Raubonių miestelio viešosios infrastruktūros plėtra – 13,5 tūkst. Eur.

  **2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2020 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš ministerijų ir ES struktūrinių fondų, nurodytų Aiškinamojo rašo 1 punkte. Savivaldybės biudžeto pajamos didinamos 90,6 tūkst. Eur, iš jų: 16,0 tūkst. Eur gautos pajamos iš ES struktūrinių fondų už 2019 metais vykdytus projektus ir 74,6 tūkst. Eur surinktos viršplaninės žemės nuomos mokesčio pajamos. Taip pat sprendimo projekte perskirstomos lėšos 55,0 tūkst. Eur, skirtos socialinėms reikmėms, kurios gali būti naudojamos vadovaujantis LR Piniginės socialinės paramos nepasiturintiems gyventojams įstatymo 4 str. nuostatomis (2 priedas prie paaiškinamojo rašto).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

 PRIDEDAMA. Lentelės, 3 vnt.

Finansų skyriaus vedėja Dalė Petrėnienė